L 103/44
LV
Eiropas Savienības Oficiālais Vēstnesis
18.4.2023.
IV PIELIKUMS
MĒRĪJUMU METODES UN APRĒĶINI Mērījumus un aprēķinus veic, izmantojot harmonizētos standartus, kuru atsauces numuri šim nolūkam ir publicēti Eiropas Savienības Oficiālajā Vēstnesī, vai citas ticamas, precīzas un reproducējamas metodes, kurās ņemta vērā vispāratzīta mūsdienīga prakse.
Testējot tīklotas iekārtas, piemēro šādus vispārīgos nosacījumus.
a) Mērot tādas tīklotas iekārtas enerģijas patēriņu gaidstāves režīmā, kurai ir šāds režīms, iekārtas visām tīkla pieslēgvietām jābūt attiecīgi deaktivētām vai atvienotām.
b) Ja paredzētajam lietojumam iekārtas darbība balstās uz aktīvu vadu savienojumu ar vienu vai vairākām tīkla pieslēgvietām, vadu atvienošanas vietā ir atļauta šo tīkla pieslēgvietu manuāla deaktivēšana.
c) Enerģijas patēriņa mērīšanai tīklierosas gaidstāves režīmā un jaudas pārvaldības funkcijas testēšanai izmanto šādu procedūru.
1) Ja iekārtai ir viena tipa tīkla pieslēgvietas un ja ir pieejamas šāda tipa divas vai vairākas pieslēgvietas, pēc nejaušības principa izvēlas vienu no šīm pieslēgvietām un to pieslēdz attiecīgajam tīklam, kas atbilst pieslēgvietas specifikācijā norādītajiem maksimālajiem parametriem.
Ja iekārtai ir vairākas viena tipa bezvadu tīkla pieslēgvietas, pārējās bezvadu tīkla pieslēgvietas, ja iespējams, deaktivizē.
Ja ir vairākas viena tipa vadu tīkla pieslēgvietas, pārējās tīkla pieslēgvietas atvieno.
Ja ir pieejama tikai viena tīkla pieslēgvieta, to pieslēdz attiecīgajam tīklam, kas atbilst pieslēgvietas specifikācijā norādītajiem maksimālajiem parametriem.
Testējamā iekārta tiek ieslēgta.
Ierīce, kas nodrošina attālināti ierosinātu palaišanas signālu, kas reaktivizēs testējamo iekārtu, ir pieslēgta attiecīgajam tīklam, ieslēgta un gatava nosūtīt palaišanas signālu, kad nepieciešams.
Kad testējamā iekārta ir ieslēgta un pienācīgi darbojas, tai ļauj pāriet tīklierosas gaidstāves režīmā un mēra jaudas patēriņu.
Tad iekārtai caur tīkla pieslēgvietu dot attiecīgo palaišanas signālu un pārbauda, vai iekārta tiek reaktivizēta.
2) Ja iekārtai ir vairāk nekā viena tipa tīkla pieslēgvietas, katram tīkla pieslēgvietas tipam atkārto turpmāko procedūru.
Ja ir pieejamas divas vai vairākas viena tipa tīkla pieslēgvietas, pēc nejaušības principa izvēlas vienu katra tipa pieslēgvietu un to pieslēdz attiecīgajam tīklam, kas atbilst pieslēgvietas specifikācijā norādītajiem maksimālajiem parametriem.
Ja ir pieejama tikai viena kāda konkrēta tipa tīkla pieslēgvieta, to pieslēdz attiecīgajam tīklam, kas atbilst pieslēgvietas specifikācijā norādītajiem maksimālajiem parametriem.
Neizmantotās vadu tīkla pieslēgvietas atslēdz, un neizmantotās bezvadu pieslēgvietas deaktivizē.
Testējamā iekārta tiek ieslēgta.
Ierīce, kas nodrošina attālināti ierosinātu palaišanas signālu, kas reaktivizēs testējamo iekārtu, ir pieslēgta attiecīgajam tīklam, ieslēgta un gatava nosūtīt palaišanas signālu, kad nepieciešams.
Kad testējamā iekārta ir ieslēgta un pienācīgi darbojas, tai ļauj pāriet tīklierosas gaidstāves režīmā un mēra jaudas patēriņu.
Tad iekārtai caur tīkla pieslēgvietu dot attiecīgo palaišanas signālu un pārbauda, vai iekārta tiek reaktivizēta.
Ja vienu tīkla fizisko pieslēgvietu kopīgi izmanto divu vai vairāku tipu tīkla (loģiskās) pieslēgvietas, šo procedūru atkārto katrai tīkla loģiskajai pieslēgvietai, pārējām tīkla loģiskajām pieslēgvietām šajā laikā atrodoties loģiski atvienotā stāvoklī.
d) Visa veida mājsaimniecības kafijas automātiem mērījumus veic pēc pēdējā pagatavošanas cikla vai, attiecīgā gadījumā, pēc atkaļķošanas procesa, paštīrīšanas procesa pabeigšanas vai pēc jebkādas lietotāja veiktas darbības, ja vien nav iedarbojies brīdinājuma signāls, ka nepieciešama lietotāja iejaukšanās, lai nepieļautu iespējamus bojājumus vai negadījumu.